Elrabolva 3.
Az Elrabolva 3. (eredeti cím: Taken 3) 2014-ben bemutatott francia akciófilm-thriller, melynek rendezője Olivier Megaton, forgatókönyvírói Luc Besson és Robert Mark Kamen. Az Elrabolva-filmsorozat harmadik és egyben utolsó része, a 2012-es Elrabolva 2. című film folytatása. A főszerepben Liam Neeson, Maggie Grace, Famke Janssen és Forest Whitaker látható. 

A filmet először Németországban mutatták be 2014. december 16-án, az Amerikai Egyesült Államokban 2015. január 9-én mutatta be a 20th Century Fox, Magyarországon egy nappal hamarabb szinkronizálva, január 8-án került mozikba a Freeman Film forgalmazásában.

Szereplők

További magyar hangok: Kapácsy Miklós, Seder Gábor, Pálfai Péter, Katona Zoltán, Szkárosi Márk, Forró István

Cselekménye

Miután Bryan Mills (Liam Neeson) egy rövid idő erejéig meglátogatja a lányát, Kimet (Maggie Grace) a születésnapja alkalmából, találkozik a volt feleségével, Lenore-ral (Famke Janssen), aki elmondja, hogy ő és a férje között házassági problémák alakultak ki. A nő valamilyen szinten még vonzódik Bryanhez, de ő nem hajlandó viszonozni az érzelmeket mindaddig, amíg házasságban áll. Később Stuart (Dougray Scott) arra kéri meg Bryant, hogy maradjon távol Lenore-tól és ne is találkozzon vele egy jó darabig.

A következő napon Lenore SMS-ben kéri meg Bryant, hogy találkozzon a házában vele. Bryan természetesen beleegyezik, viszont amikor a lakásba ér, felfedezi Lenore testét elvágott torokkal. Rögtön ezután beront a Los Angelesi rendőrség a ház ajtaján, hogy letartóztassák Bryant a gyilkosság elkövetése miatt. Bryan a tisztek leverése után elhatározza, hogy ő maga nyomozza ki a gyilkosságot. Eközben a LAPD felügyelőtisztje, Franck Dotzler (Forest Whitaker) megismerkedik Bryan egyedülálló hátterével, majd hajtóvadászatot indít, hogy elfogják a körözött férfit.

Bryan egy biztonságos helyen húzódik meg, ahol fegyverek és elektronikai eszközök vannak elrejtve, majd elkezdi kinyomozni Lenore lépteit, mielőtt közvetlenül a gyilkosság bekövetkezett volna. Az isten háta mögött egy kisboltban a Rancho Berrego benzinkútnál felügyelet mellett visszanézi a kamera felvételeit, és rájön, hogy Lenore-t azonosítatlan férfiak rabolták el. Ekkor megérkezik két, számára ismeretlen LAPD nyomozó a helységhez, és Bryan engedi hogy letartoztassák, majd a rendőrautóban kiszabadítja magát és megszökik onnan. Korábban Bryan már beosont a LAPD területére, hogy a számítógépes rendszerükből letöltse az információt, hogy elemezni tudja a laptopon.

Később, Lenore temetése után Bryan találkozik Kimmel a főiskolai egyetem WC-jében, ahol eltávolítja a gallérjára elhelyezett poloskát, amely a LAPD által került rá titokban. A lány elmondja az apjának, hogy Stuart furcsán viselkedik és testőrökkel figyelteti őt, emellett elárulja hogy terhes. Bryan elrabolja és kifaggatja Stuartot, aki felfedi, hogy adóssága van az ex-KGB Szpecnaz és az afganisztáni háború veterán ügynökének, Oleg Malankovnak (Sam Spruell), ami valószínűsíthető indítéka Lenore meggyilkolásának.

A CIA-s kollégáinak és a vonakodó Stuart segítségével, Bryannek sikerül belépőt nyernie Malankov által erősen őrzött lakosztályára. Miután megöli az ott tartózkodó őröket, felveszi a harcot Malankovval, figyelembe véve a pisztolyát, sikerül elvennie tőle és azzal mellkason lőni kétszer, mellyel halálosan megsebesíti őt. Byan megtudja a haldokló Malankovtól, hogy Stuart kijátszotta mindkettejüket, és hogy Lenore meggyilkolása egy üzleti megállapodás része volt. Stuart rávette az afgánt, hogy ölje meg a feleségét, azután pedig Bryant, de mivel ez nem sikerült, Bryant kellett rávenni arra, hogy végezzen Oleggal. Eközben Stuart nyakon lövi Samat (Leland Orser) és elrabolja Kimet azzal a szándékkal, hogy elhagyják az országot a begyűjtött 12 millió dollárral, melyet Lenore életbiztosításából nyert. Bryan elkezdi hajszolni Stuartot a repülőtérre, ahol Stuart a lányával együtt készül a felszállásra. Időben sikerült teljes sebességgel neki hajtani a repülő első futóművének, ezzel megakadályozva felszállást. Bryan vállon lövi Stuartot, és elkezdi őt verni, majd végül a rendőrség kezeire hagyja. Bryan csak annyit mond neki, hogy a gyilkosság miatt elég időt tölt majd a börtönben, de mikor kikerül, megbosszulja Lenore halálát. Ezt követően Bryan leüti őt. Dotzler és a LAPD megérkezik, majd letartóztatják Stuartot.

Stuart letartóztatása után, a végső jelenetben Kim a barátjával együtt tájékoztatja Bryant, hogy ha a baba lány lesz, akkor az édesanyja után fogják elnevezni: Lenore.

Produkció és kritikai fogadtatás
A forgatás 2014. március 29-én kezdődött meg Los Angelesben. Észak-Amerikában végül a 20th Century Fox mutatta be 2015. január 9-én.

Az Elrabolva 3. többnyire negatív értékeléseket kapott a kritikusoktól. A Metacritic oldalán a film értékelése 30% a 100-ból, ami 7 véleményen alapul. A Rotten Tomatoeson az Elrabolva 3. jelenleg 14%-os minősítést kapott, 28 értékelés alapján.

Számlista

Jegyzetek

További információk 

2015 filmjei
Francia thrillerek
Francia akciófilmek
20th Century Fox-filmek
IMAX-filmek